لهورمون هيا واحد لمادة شيمياوية حيوية كاتلعب دور ديال مرسول كايتطلق فالدم(لوسط الدخلاني) من عند شي غدة دخلوكرينية أولا شي عضو أولا شي نسيج اللي كايدير خدمة دخلوكرينيةكرينية. لاصل دهاد لكلمة جا من اللاتينية وكايعني "حرّك أولا نوّض شي حاجة" ، ومنبعد خداه السي ستارلين فعام 1906 و سماه على هاد النوع من لمواد الشيمياوية . لهورمون خاصو ريسيپتور خاص بيه، وبيه نيت باش كايدير خدمتو على النسيج اللي كاينيٌش عليه. كاينين جوج دنواع دلهورمونات : ستيرويدية كايتصاوبو من لكوليسطيرول بحال لكورتيزول و التيستوسطيرون ... و هورمونات ماشي ستيرويدية عبارة على پروتينات و من لخاصيات ديالهوم هوا مكايقدروش يدوزو من لغشا السيتوپلازمي دلخلية ومنهوم عداد بحال لادرينالين،لميلاتونين،لانسولين وزيد وزيد... بلا هورمونات مايمكنش لينا نعيشو ، حيت هوا داخل فبزاف ديال لپروصيصات لفيزيولوجية و كايدير خدمة فالشدان ديال التاهوميوستازيت و لحماية من التعدوات كيماكانت سوا داخيلية سوا برانية وكيما كان نوعها فيزيكية ، بيولوجية، شيمياوية أولا نفسانية.. وزيد على هادشي كايدير خدمة حتا فلكبورية ديال بنادم و التطور لجنيني ديالو فكرش مو و التاميطابوليت الطاقية و لخلوية ديالو..